6. ΝΟΜΟΘΕΤ.ΔΙΑΤΑΓΜΑ υπ΄ αριθ. 4581 της 5/9 Νοεμ. 1966 (ΦΕΚ Α΄ 236) Περί ειδικών μέτρων προστασίας των εκ Ρουμανίας Ελλήνων υπηκόων και Ομογενών ΄Αρθρον μόνον.-Αι διατάξεις του Ν.Δ. 4377/1964 «περί ειδικών μέτρων προστασίας των εξ Αιγύπτου Ελλήνων υπηκόων και ομογενών» επεκτείνονται και εφαρμόζονται εν όλω και επί των Ελλήνων υπηκόων και ομογενών οίτινες ετύγχανον μονίμως εγκατεστημένοι εν Ρουμανία την 1 Ιαν. 1945, ως και επί των εφέδρων εθελοντών εκ Ρουμανίας της πολεμικής περιόδου 1940-1950, εφ’ όσον πάντες ούτοι εγκατέλειψαν ή θέλουσιν εγκαταλείψει την εκεί μόνιμον διαμονήν των, εγκαθιστάμενοι μονίμως εν Ελλάδι. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, πλην των παρ. 1 και 2 του άρθρ. 2 του ρηθέντος Ν.Δ/τος, δι’ ων καθορίζεται εις το τετραπλάσιον τα εκπεστέον αφορολόγητον όριον εν τη φορολογία του εισοδήματος, της εφαρμογής των παραγράφων τούτων αρχομένης, προκειμένου μεν περί των καταφυγόντων εν Ελλάδι μέχρι της δημοσιεύσεως εις την Εφημερίδα της Κυβερνήσεως του παρόντος Ν.Δ/τος, από του επομένου της τοιαύτης δημοσιεύσεως οικονομικού έτους, προκειμένου δε περί των εφεξής καταφευγόντων από του οικονομικού έτους του αμέσως επομένου της εν Ελλάδι μονίμου εγκαταστάσεώς των. Βλέπε και σχόλιο στο άρθρα 5 Ν.Δ. 4377/1964 (ανωτ. αριθ. 1) για την ισχύ των διατάξεων που αφορούν την αναγνώριση και εξαγορά στους Ασφαλιστικούς Οργανισμούς προϋπηρεσίας των επαναπατρισθέντων από Αίγυπτο κ.λ.π. ΄Ηδη η προθεσμία υποβολής αίτησης στο οικείο Οργανισμό παρατάθηκε για τρία ακόμα χρόνια από την παρ. 2 άρθρ. 39 Νόμ. 1902/1990 (ΦΕΚ Α΄ 138), Τόμ. 15Β(1), σελ. 18,31. 